Ĉakoa strigo

Ĉakoa strigo (Strix chacoensis, laŭ kio ankaŭ Ĉakostrigo) estas mezgranda strigo, tio estas birdospecio, fakte noktula rabobirdo, kiu apartenas al genro Strix, parto de pli granda grupo de noktulaj rabobirdoj konataj kiel Strigedoj, kiuj enhavas plej parton de la specioj nomataj strigoj. La alia grupo estas la turstrigoj, nome Titonedoj. Ĝi estas loĝanto en arbaroj de Sudameriko. Ĝi troviĝas en plej norda Argentino, suda Bolivio kaj norda Paragvajo.

Taksonomio kaj sistematiko
La Ĉakostrigo estis origine priskribita kiel specio, poste rapide reklasifikita kiel subspecio de Rufpieda strigo (Strix rufipes). Artikolo (1995) disponigis fortan morfologian kaj voĉan indicon ke la origina traktado kiel specio en sia propra rajto estis ĝusta. Pli posta laboro montris, ke ĝi verŝajne pli proksime rilatas al la Rustostria strigo (S. hylophila) ol al la Rufpieda. Ĝi estas monotipa.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021 Santander, F.; Figueroa, R. A.; Martínez, M.; Alvarado, S. (2020). Schulenberg, T. S. (eld.). "Chaco Owl (Strix chacoensis), version 1.0". Birds of the World Online. Cornell Lab of Ornithology, Ithaca, NY. doi:10.2173/bow.chaowl1.01. Alirita la 7an de Septembro, 2021. 

Aspekto
La Ĉakostrigo estas 35 ĝis 38 cm longa. Maskloj pezas 360 ĝis 435 g kaj inoj 420 ĝis 500 g. Ĝi havas rondan kapon sen oreltufoj. Plenkreskuloj havas palgrize blankan vizaĝdiskon kun samcentraj malhelaj linioj. Iliaj supraj partoj estas malhelbrunece nigraj kun mallarĝa blanka kaj flaveca sablokolora strieco. Ties subaj partoj estas blankecaj kun malhelbruna strieco. La vosto estas malhele grizecbruna kun mallarĝaj palaj strioj.

Distribuado kaj habitato
La Ĉakostrigo estas trovebla en suda Sudameriko, de Santa Cruz en Bolivio suden tra okcidenta Paragvajo ĝis nord-centra Argentino ĝis provincoj Kordobo kaj Bonaero. Ĝia alteco ne estas konata, sed en Argentino ĝi estas trovebla inter 500 kaj 1,300 m. Ĝi loĝas en la Granda Ĉako, biomo karakterizita de malalta pluvokvanto. La specio troviĝas tie en monteta kaj plata tereno kun ampleksa vario de arbarspecoj, kaj densaj kaj duonmalfermaj.

Kutimaro
Manĝado
La Ĉakostrigo estas ĉefe noktula sed voĉe aktivas ĉe tagiĝo kaj krepusko. Ĝi ĉasas de ripozejo, falante aŭ flugante al malgrandaj mamuloj, birdoj, reptilioj kaj senvertebruloj.

Reproduktado
La reprodukta fenologio de la Ĉakostrigo estas malbone konata sed supozeble estas simila al tiu de aliaj Strix-strigoj. Ĝi probable nestumas en arbokavaĵoj aŭ eventuale truoj en la grundo. Kaptitaj inoj demetas du ĝis tri ovojn.

Voĉo

La kanto de la maskla Ĉako-strigo estas "sufiĉe ran-simila krokokro craorr-craorr craorr-craorr, kun emfazo de la unua kraorr". La kanto de la ino estas simila sed pli altatona.

Statuso
La IUCN origine taksis la Ĉakoan strigon kiel Malplej Zorgigan sed altigis ĝin al Preskaŭ Minacata en 2018. Ĝia populacigrando ne estas konata sed "malkreskas pro arbarperdo tra sia teritorio."

 Notoj kaj referencoj 

 König, Claus; Weick, Friedhelm & Becking, Jan-Hendrik (1999): Owls: A guide to the owls of the world. Yale University Press, New Haven. 

 Eksteraj ligiloj 


Kategorio:Strigoformaj
Kategorio:Strigedoj
Kategorio:Birdoj de Sudameriko
Kategorio:Birdoj de Argentino